משה לוסטיג

משה לוּסְטיג (1922 – 19 בספטמבר 1958) היה מלחין, פסנתרן, נגן קרן יער, מנצח ומעבד מוזיקלי ישראלי.

קורות חיים
נולד בעיר ליגניץ שבגרמניה (כיום לגניצה, בפולין). כבר בהיותו ילד הראה כישרון בנגינה בפסנתר ונשלח ללמוד פסנתר ותאוריה בקונסרבטוריון שטרן בברלין.

ב-1932, בהיותו בן עשר, עלה עם משפחתו לארץ ישראל. כאן המשיך ללמוד פסנתר אצל הפסנתרן אלכסנדר בוך, ניצוח אצל מיכאל טאובה וקומפוזיציה אצל פאול בן-חיים ואריך ולטר שטרנברג.

בגיל 17 החל ללמוד נגינה בקרן יער, וכעבור שנתיים הצטרף לתזמורת שירות השידור הארצישראלי בירושלים.

לוסטיג התפרסם כפסנתרן מוכשר, מנצח, מלחין ומעבד. הוא ליווה אמנים רבים, ניצח על המקהלה של שירות השידור הארץ-ישראלי והקים את האנסמבל לכלי נשיפה שלו.
ב-1947 נוסדה חמישיית כלי נשיפה שכללה את אורי טפליץ, אליהו טורנר, יונה אטלינגר, וולפנג לוי ומרדכי רכטמן. הפסנתרן של החמישייה היה משה לוסטיג, שעזר למרדכי לפתח את אמנות החמישייה.
בשנת 1958 זכה בפרס מילוא.

לוסטיג נפטר באופן פתאומי בספטמבר 1958 בביתו שברחוב הפלמ"ח 12 בגבעתיים, בגיל 35. נטמן בנוכחות קהל רב בבית הקברות קריית שאול.
הניח אישה, הנבלנית אביבה לוסטיג (בתה של הפסנתרנית עליזה שמוקלר-הס), ובן. אלמנתו נישאה לצ'לן עוזי ויזל.

ארכיונו שמור בספרייה הלאומית.

מבחר מיצירותיו
סונטה לנבל (1941)
כנרת - פנטסיה לתזמורת (1945)
סונטה לצ'לו ולפסנתר (1945)
סקרצו לכלי נשיפה ולכלי נקישה (1950)
סונטה לפסנתר בפרק אחד (1953)
תהילים לצ'לו ולנבל (1954).

קישורים חיצוניים

 משה לוסטיג, באתר בית התפוצות
  (נקרולוג, והספד מאת מנשה רבינא)
  (נקרולוג)
 ,

הערות שוליים

מוזיקאים ישראלים
מלחינים ישראלים
מלחינים ישראלים במוזיקה הקלאסית
מנצחים ישראלים
מעבדים מוזיקליים ישראלים
פסנתרנים ישראלים
סגל קול ישראל
זוכי פרס מילוא
אישים הקבורים בבית הקברות קריית שאול
ישראלים שנולדו ב-1922
ישראלים שנפטרו ב-1958